Alegzandra/wili-2018-roplus huggingface dataset:
Ixodes. É un xénero de carrachas que é vector da enfermidade de Lyme e da babesiose. e, xunto cos piollos, transmite varias especies bacterianas do xénero Rickettsia.

A función do escroto, é manter os testículos a unha temperatura inferior á do resto do corpo (34,4º celsius) para favorece-la produción de espermatozoides (espermatoxénese), a calor excesiva destrúe os espermatozoides. A regulación térmica efectúase grazas ó movemento reflexo do músculo cremáster que, contraendo o escroto, achega os testículos ó corpo cando vai frío e á inversa cando vai calor, favorecendo pola transpiración o mantemento dunha temperatura máis baixa.

Na tempada 1986-87 os menorquines obteñen o ascenso, tras quedar como primeiros do seu grupo en Terceira, nun persoal na que figuraban deportistas como Vicente Engonga. Debutou na campaña 1987-88, e o Sporting permaneceu en Segunda B seis tempadas nas que o seu mellor resultado foi un quinto lugar en 1988-89. Tras terminar en 1993 clasificado no decimonoveno lugar, o Mahonés descendeu de novo a Terceira.

Extinguiuse na China, onde habitaba nas áreas costeiras do sur desde a provincia de Fujian no norte ata a fronteira con Viertnam. Hai referencias de grandes crocodilos que comían persoas e gando durante a época das dinastías Han e Song, cando o animal habitaba o curso baixo do Río da Perla preto de onde hoxe están Hong Kong e Macau, así como no río Han, o río Min no norte, porcións da provincia costeira de Guangxi e a illa de Hainan. A presenza de crocodilos na provincia de Fujian representa a distribución máis ao norte da especie.

Steichen nacionalizouse como cidadán estadounidense en 1900 e asinou os papeis como Edward J. Steichen; porén, continuou usando o seu nome de nacemento Eduard ata despois da Primeira Guerra Mundial.

Estes dialectos son un pouco distintos en canto ao ton, aínda que o dialecto de Huế é marcadamente diferente aos demais. Os tons hỏi e ngã son máis distintos no dialecto do norte que no do sur.
O principal comportamento que serve para distinguir o crocodilo de auga salgada doutros crocodilos é a súa tendencia a ocupar ambientes de auga salgada. Aínda que outros crocodilos tamén teñen glándulas do sal que lles permitirían vivir en auga salgada, unha característica que os aligátores non posúen, a maioría das outras especies non se aventuran no mar a non ser en condicións extremas. A única outra especie que mostra un comportamento regular de saír ao mar é o crocodilo americano (C. acutus), pero esta especie americana non se considera tan proclive ás augas mariñas coma o crocodilo de auga salgada. Este último viaxa entre áreas separadas polo mar, ou simplemente confía na súa efectiva facilidade para viaxar pola auga para cubrir longas distancias nunha mesma masa de terra, como Australia. De maneira similar ás aves migratorias usando as columnas térmicas, os crocodilos de auga salgada utilizan as correntes oceánicas para viaxar longas distancias. Nun estudo, etiquetáronse 20 destes crocodilos con transmisores por satélite; 8 deles aventuráronse en mar aberto, e un deles viaxou 590 km ao longo da costa, desde o río North Kennedy na costa leste do extemo norte de Queensland, arredor da Península de Cabo York, ata a costa oeste do Golfo de Carpentaria en 25 días. Outro espécime, un macho de 4,84 m, viaxou 411 km en 20 días. Viaxan sen ter que moverse demasiado, ás veces simplemente flotando levados pola corrente, e este comportamento permítelles conservar enerxía. Interrompen as súas viaxes, parando en baías abrigadas durante uns días, cando a corrente vai en contra da dirección desexada, agardando ata que a corrente cambia de dirección. Tamén viaxan curso arriba e curso abaixo nos sistemas fluviais periodicamente.

En contra do consello de Walpole, Xurxo II embárcase nunha nova guerra con España en 1739 (a Guerra da orella de Jenkins) que acabaría coa humillante derrota do almirante Edward Vernon, no sitio de Cartaxena de Indias en 1741. Europa estaba en guerra desde a morte do emperador Carlos VI en 1740. Disputábase o dereito da súa filla, María Teresa, a sucedelo nos seus dominios austríacos. A guerra de Xurxo II con España converteuse rapidamente en parte da Guerra de Sucesión Austríaca.

Licenciouse en linguas clásicas pola universidade de Salamanca, e doutorouse na mesma universidade cunha tese doutoral sobre o xénero do diálogo latino, dirixida por Carmen Codoñer. Formouse posteriormente en Teoría da Literatura e da Arte en Florencia e na Escola de Altos Estudos en Ciencias Sociais de París. É profesor titular de Filoloxía Latina na Universidade de Salamanca.

A familia e os seguidores de Elendil, que sobreviviron á destrución de Númenor, chegaron á Terra Media, fundando os reinos no exilio de Arnor e Gondor, e formando posteriormente con Gil-Galad, rei dos Noldor da Terra Media, a Última Alianza entre Elfos e Homes. Esta alianza logrou derrotar temporalmente a Sauron, a terceira das súas grandes derrotas, cortándolle o dedo no que levaba o Anel Único, pero este non foi destruído, e con el a maior e mellor parte do seu poder quedaron intactos, provocando o seu regreso na idade que viría.
As linguas caucásicas noroccidentais, tamén chamadas linguas caucásicas occidentais, abkhazas-adigueas, circasianas ou pónticas (en oposición ás caspias ou linguas caucásicas nororientais), son un grupo de linguas faladas no noroeste da rexión do Cáucaso, principalmente nas repúblicas rusas de Adiguesia, Kabardino-Balkaria, Karachay-Cherkessia, no territorio en disputa de Abkhazia (cuxa soberanía é reclamada por Xeorxia), e en pequenas comunidades de Turquía e Oriente Medio.

Pouco máis tarde atopouse enleado nunha grave confrontación co patriarca de Aquileia Calisto, apoiado polo rei Liutprando. O patriarca protestou contra o feito de que o bispo de Zuglio, Fidencio, mudase a sede da súa diocese a Cividale; a decisión foi ratificada tamén polo sucesor de Fidencio, Amador. Calisto, titular da cátedra de Aquileia, vivía en Cormons a causa da excesiva vulnerabilidade da sede patriarcal aos ataques dos bizantinos e valorou inconveniente que outro bispo se asentase na capital ducal. Desterrou, xa que logo, a Amador e estableceuse na súa residencia en Cividale. Pemón non aceptou a resolución patriarcal e procedeu contra Calisto, mandándoo á cadea baixo dure condicións no castelo de Pozio. Na controversia intervén daquela o rei Liutprando, que se situou contra o duque e o privou do título, confiándollo ao máis vello dos fillos de Pemón, Rachis. Intención de Liutprando era a eliminación de Pemón, pero desistiu pola insistencia de Rachis.

O Furelos nace da confluencia de varios cursos de auga que baixan dos montes da serra do Careón, no concello de Toques, servindo as súas augas de linde entre ese concello e o de Melide, no que termina por entrar. Atravesa a freguesía e lugar de Furelos, por onde pasa o Camiño de Santiago. Logo fai linde entre Melide e o concello de Santiso.

En 1902, cando Stieglitz estaba formulando o que se convertería no Camera Work, pediulle a Steichen que deseñase o logotipo para a revista cunha tipografía personalizada. Steichen sería o fotógrafo que aparecería con máis frecuencia na publicación.

Sir Tor distínguese durante o festín da voda do Rei Artur e Xenebra cando decide levar a cabo a busca para recuperar a un sabuxo branco que entrara na corte. Segundo Malory, Tor e o seu irmán Aglovale atópanse entre os cabaleiros que cargaron para defender a execución de Xenebra e ámbolos dous morren cando Lanzarote e os seus homes rescatan á raíña.

O 1 de agosto de 1704 unha frota anglo-holandesa de 61 buques de guerra, cunha dotación de 4.000 canóns, 9.000 infantes e 25.000 mariñeiros chegaron á baía de Alxeciras situándose fronte ao porto de Xibraltar,defendido por tan só 100 soldados e pouco máis de 400 persoas civís armadas. Esta praza era especialmente importante debido á súa situación estratéxica no estreito de Xibraltar e nó de comunicacións entre o océano Atlántico e o mar Mediterráneo e ás súas propias características xa que se consideraba á propia orografía da cidade o punto máis forte do seu defensa. En Xibraltar atopábanse ademais as antigas fortificacións almohades e castelás realizadas durante o reinado de Carlos I que daban ao cerco fama de inexpugnable.
Filla máis nova de Manuel Pedro Marto e de súa muller Olímpia de Jesus dos Santos, Jacinta era unha nena típica do Portugal rural da época. Como de inicio non frecuentaba a escola, Jacinta traballaba como pastora xunto co seu irmán Francisco Marto e a súa prima Lucía dos Santos. Máis tarde, logo tras as aparicións na Cova da Iría e segundo as mensaxes recibidas, por recomendación de Nosa Señora entrou na escola primaria. De acordo coas memorias da Irmá Lúcia, Jacinta era unha nena afectiva e moi afável e emocionalmente fráxil.

O receptor de aril hidrocarburos (AhR ou receptor de hidrocarburos aromáticos) está implicado na indución de varios encimas que participan no metabolismo xenobiótico. A forma citosólica non unida a ligando do receptor de aril hidrocarburos forma un complexo coa proteína de shock térmico 90. Ao unirse ao ligando, o cal pode ser unha dioxina ou un hidrocarburo aromático policíclico, prodúcese o traslado ou translocación da subunidade que se une ao ligando especificamente ao núcleo celular. A indución de encimas implicados no metabolismo xenobiótico ocorre por medio da unión do AhR unido a ligando a elemntos de resposta a xenobióticos situados nos promotores dos xenes que codifican estes encimas.

Cos seus aliados suevos e a cabalaría pesada proporcionada por varios clans alanos, Gunderico derrota unha forza de 3.000 francos e forza o paso á Galia, que recorre saqueando, entre outras, cidades como Maguncia ou Amiens. Con todo, ante a presión conxunta dos francos e das tropas britano-romanas do usurpador Constantino III, vese empuxado cara o sur, cruzando os Pireneos o 409.

Os seus sucesores aproveitaron a decadencia do Imperio bizantino e a debilidade dos restantes estados da península para facérense cun extenso imperio que, no seu apoxeo con Estevo Dušan (1331-1355), incluía os actuais territorios de Serbia, Herzegovina, o sur de Dalmacia, Montenegro, Albania, Macedonia e a Grecia do norte (Tesalia e Epiro). O sucesor de Estevo Nemanja, Estevo II Nemanjić, coa axuda do seu irmán menor San Sava, que controlaba a Igrexa serbia, adoptou o título de rei, que foi confirmado por Honorio III, co que Serbia se converteu no estado máis forte dos Balcáns.

Arch utiliza unha infraestrutura de arranque similar á de BSD, que sacrifica a flexibilidade en prol da simplicidade. Tamén inclúe e permite o uso de niveis de execución System V e do ficheiro inittab, pero existe certa diferenciación entre os niveis de execución. Isto é porque os módulos e daemons cargados no arranque organízanse sen complicacións coma unha lista no ficheiro central de configuración, /etc/rc.conf, en contraposición ao sistema System V de ter un directorio para cada nivel de execución cunha serie de ligazóns simbólicas a cada daemon. Tamén existe a opción de iniciar os procesos de maneira asíncrona, funcionalidade coa que non contaban nin o init orixinal de BSD nin o de System V.
Entre 1876 á Guerra civil española (1936), introduciu en España as máis avanzadas teorías pedagóxicas e científicas da época, das que foi difusor o 'Boletín de la Institución Libre de Enseñanza' no que colaboraron ou foron alumnos entre outros Bertrand Russell, Henri Bergson, Charles Darwin, John Dewey, Santiago Ramón y Cajal, Miguel de Unamuno, María Montessori, León Tolstoi, H. G. Wells, Rabindranath Tagore, Juan Ramón Jiménez, Gabriela Mistral, Benito Pérez Galdós, Emilia Pardo Bazán, Azorín, Eugenio D'Ors, Ramón Pérez de Ayala, Julián Sanz del Río, Antonio Machado Álvarez, Antonio Machado Ruiz, Manuel Machado Ruiz, Julio Rey Pastor, Luis Simarro, Nicolás Achúcarro, Francisco Barnés, ...

O CD de remesturas Chicken Switch, do que se viña falando dende o 2003, foi editado o 29 de setembro]] do 2009 através do selo Ipecac Recordings. A diferencia que nos discos de remesturas normais onde o "remesturador" traballa cun único tema, para Chicken Switch traballaron cun álbum enteiro para crear a súa pista.

A raíña Ana morreu o 1 de agosto de 1714, pouco despois do falecemento da electora Sofía (8 de xuño de 1714). Polo tanto, o fillo de Sofía, Xurxo Luís, herdou o trono e foi coroado como rei Xurxo I. O fillo de Xurxo I, o príncipe Xurxo Augusto, convértese automaticamente en duque de Cornualles, duque de Rothesay e conde de Carrick. O seu pai nomeouno príncipe de Gales e conde de Chester o 27 de setembro de 1714.

Esta forma de execución está moi relacionada con execucións por motivos relixiosos, dada a idea de purificación que se lle outorgou historicamente ao lume. Pobos como os celtas utilizaban o fogo para facer sacrificios humanos, así como outros muchos pobos indíxenas.

Durante a Segunda Guerra Mundial, Steichen foi o director da Unidade de Fotografía da Aviación Naval. O seu documental de guerra The Fighting Lady gañou o Oscar en 1945 ao mellor documental.

A pirabactina (un activador do ABA que contén piridil) é un naftaleno sulfonamida inhibidor da expansión celular no hipocótilo, o cal é un agonista da vía de sinalización do ABA en sementes. É o primeiro agonista da vía do ABA que non está estruturalmente relacionado co ABA.

No episodio de South Park Chef Goes Nanners, a cidade quere mudar a súa bandeira, que é racista. Ned e Jimbo convencen o grupo local da Ku Klux Klan para posicionarse contra a bandeira da cidade coa esperanza de que os cidadáns invertan a súa posición de non apoiar todo o que o KKK apoia.

Bradypus torquatus leva unha vida completamente solitaria e arborícola. Aliméntase de follas, brotes e poliñas tenras dunhas poucas especies de árbolres, especialmente de Cecropia pellata. Pasa case todo o tempo nas árbores, e raramente baixa ao solo; só descende para defecar, ou para pasar a outra árbore. No chan só pode arrastrarse, xa que é incapaz de erguere e camiñar.

O ácido abscísico (ou ABA, do inglés abscisic acid), tamén chamado abscisina II e dormina, é unha hormona vexetal. O ABA funciona en moitos procesos durante o desenvolvemento das plantas, entre eles na dormencia. É degradado polo encima (+)-ácido abscísico 8'-hidroxilase orixinando ácido faseico.
Banksy non vende fotos das súas creacións nas rúas. Sábese de casas de poxas que tentaron vender as súas creacións no mesmo sitio onde foron feitas, sen importarlle a maneira como o gañador da poxa retiraría logo a obra adquirida.

Glironia venusta é unha especie de mamífero marsupial didelfimorfo da familia dos didélfidos, e, segundo a clasificación de Voss e Jansa, a única integrante da subfamilia dos glironiinos e do seu único xénero Glironia.

O 10 de febreiro descubriron no sueste do cabo de Fornos as illas Diego Ramírez, chamadas así en honra a Diego Ramírez de Arellano, cosmógrafo e piloto da expedición. Seguidamente os irmáns Nodales remontaron cara o norte, entrando no estreito de Magallanes, chegando ó extremo oposto e, logo de daren a volta á Terra do Fogo, tomaron o camiño de regreso a Europa.

Ao ser a terceira maior cidade de Islandia, en Hafnarfjörður hai variedade de industrias, de actividades urbanas e celebración de festivais anuais.

O Deustu AT comezou a súa andaina en 1981 nunha lonxa da Ribeira de Zorrozaurre. Posteriormente ubicouse baixo a ponte de Deustu, ao carón das cocheiras de autobuses e nun local do I.C.E de Deustu. En 1983 trasladou as súas instalacións da antiga cervexeira de Deustu de Botica Vella, xunto ao xa desaparecido cargadoiro, onde as inundacións arrasaron prácticamente con todo o material do que dispuña o club. Xa en 1984 inaugurouse o actual pavillón municipal na Ribeira de Deustu.

Participou na loita obreira. Participou na Resistencia contra os nazis en Francia. Foi enlace da guerrilla antifranquista en Galicia. Participou na Revolución Cubana.
De moitos ataques en áreas fóra de Australia crese que non se informa, e un estudio estímaos en de 20 a 30 ataques por ano. Esta cifra pode ser conservadora tendo en conta que hai varias áreas nas que os humanos e os crocodilos de auga salgada coexisten en rexións rurais de economía baixa e non desenvolvida, onde é probable que non se informe dos ataques. Porén, as afirmacións que se facían no pasado de que o crocodilo de auga salgada era responsable de miles de mortes humanas ao ano son moi probablemente esaxeracións e seguramente estaban falsificadas para beneficiar ás compañías que comercializaban as peles de crocodilo, organizacións de cazadores e outras fontes que se podían beneficiar de maximizar a percepción negativa dos crocodilos para obter ganancias financeiras. Aínda que non se debe subestimar a tan formidable depredador, que non ten ningunha razón para non ver os humanos como posibles presas, moitos crocodilos de auga salgada silvestres son normalmente bastante cautelosos cos humanos e apártanse para mergullarse e nadar lonxe dos humanos, incluso os machos adultos, se foron anteriormente acosados ou perseguidos. Algúns ataques a humanos parecen ser de natureza territorial máis que predatoria, e os crocodilos de máis de dous anos a miúdo atacan calquera cousa que invada a súa área (incluíndo barcas). Os humanos poden xeralmente escapar vivos dese tipo de encontros intimidatorios, que supoñen a metade dos ataques. Os ataques non mortais implican xeralmente a crocodilos de 3 m ou menos. Os ataques mortais, é menos probable que teñan unha motivación predadora, xeralmente os implicados son crocodilos máis grandes cunha media de tamaño estimada de 4,3 m. En circunstancias normais, o crocodilo do Nilo crese que é responsable dun número maior de ataques mortais a humanos, pero isto pode deberse a que moitas persoas en África adoitan depender das zonas riberáns para a súa subsistencia, o cal é menos común na maior parte de Asia e aínda menos en Australia. Nas illas Andaman, o número de ataques mortais a humanos incrementouse, e a razón aducida é a destrución do hábitat e a redución das presas naturais.

Nas eleccións ao Parlamento Europeo de 1994 figura na candidatura do Partido Popular e obtén un escano no Parlamento Europeo. Como tal, foi vicepresidenta primeira do grupo do Partido Popular Europeo e, durante o trienio 1997-1999 foi ademais presidenta da Comisión de Pesca. Nas eleccións europeas de 1999 saíu reelixida, e volveu saír tamén nas de 2004 e nas de 2009. Entre 2002 e 2004 foi Secretaria Xeral de Pesca Marítima. En 2004 foi membro novamente da Comisión de Pesca e da Comisión de Agricultura e Desenvolvemento Rural. En 2009 volveu ser elixida presidenta da Comisión de Pesca. Tamén foi membro da Delegación para as Relacións cos Países do Maghreb e a Arab Maghreb Union.

Bermuín é un lugar da parroquia de Vide, no concello pontevedrés das Neves. Segundo os datos do Instituto Galego de Estatística do ano 2008 ten 5 habitantes (3 homes e 2 mulleres).
En 1992, Lori saiu da banda e comezou unha etapa de cambio continuo de baixistas. Primeiro foi Tom Flyn, que logo deixou a banda para a entrada de Joe Preston. Naquel ano, The Melvins innovou co álbum Lysol, un traballo conceptual de só un tema cunha duración de 31 minutos. Foi o último disco da banda pola Boner Records, que aínda en 1992 lanzou os EP's Dale Crover, King Buzzo e Joe Preston. Eses tres EP's foron inspirados (ata nas portadas) nos álbums en solitario dos integrantes de Kiss.

VV. AA. (1968): "Tarsioideos" en: Enciclopedia Salvat de las ciencias. Tomo 6. Animales vertebrados. Pamplona: Salvat, S. A. de Ediciones, pp. 290–292.

No século XVI, no gueto de Praga, vivía o Rabino Löw, mago e mestre na arte da nigromancia. Para evitar a expulsión dos xudeus, ordenada polo Emperador Rodolfo II, modelou a figura de arxila do Golem e invocou ó espírito de Astaharot para que lle outorgase a vida. Porén, cando os xudeus conseguen quedar na cidade, e o Golem salva a vida do Emperador, o rabino trata de invalidar o seu conxuro e quitarlle a vida porque xa realizou o seu cometido. Pero cando un servente, cegado de amor, devólvelle a vida, a figura de arxila escapa da influencia humana e convértese nunha ameaza.

Thermus aquaticus é unha especie de bacterias que pode tolerar altas temperaturas (termófila) pertencente ao grupo Deinococcus-Thermus. É un bacilo (que pode formar rosetas ou patróns liñais) ou forma curtos filamentos, ten dobre membrana, é gramnegativo, e contén pigmentos que lle dan coloracións amarelas, rosas ou vermellas. Desta especie obtense o encima resistente á calor Taq ADN polimerase, que é un dos encimas máis importantes usados nas técnicas e estudos de bioloxía molecular, xa que se utiliza na reacción en cadea da polimerase (PCR) para a amplificación do ADN.

Segundo o demógrafo James Vaupel, a esperanza de vida comezou a aumentar en 1840 coa diminución da mortandade infantil e mortandade adolescente e continuou imparábel, nun aumento medio de dous anos e medio cada década, co alongamento da vida madura. Para Vaupel a esperanza de vida dos nenos nacidos tralo ano 2000 chegará aos 100 anos no século XXII.

En 1721, o desastre económico da Compañía dos Mares do Sur permitiu que Robert Walpole subise ao pináculo do poder. Walpole e os Whigs eran dominantes na política, porque Xurxo temía que os Tories non apoiasen a sucesión disposta na Lei de Instauración. O poder dos Whigs era tan grande que os Tories non obterían de novo o poder ata pasados 50 anos. Sir Robert Walpole controlou o goberno británico pero, ao haberse posto de lado do rei, perdeu o favor do príncipe de Gales.
Patrick Henry Pearse, tamén coñecido como Pádraig Pearse (en irlandés Pádraig Anraí Mac Piarais), nado o 10 de novembro de 1879 e finado o 3 de maio de 1916 foi un poeta, escritor, profesor, nacionalista e activista político, líder do Alzamento de Pascua en 1916. Foi proclamado "Presidente do Goberno Provisional" da República Irlandesa nun dos boletíns emitidos polos líderes do alzamento, status disputado por outros participantes no mesmo. Co fracaso do alzamento e a súa execución xunto co seu irmán e outros catorce líderes máis, Pearse ten sido visto como o principal artífice da revolta.

A Cheira é un lugar da parroquia de Fisteus no concello coruñés de Curtis da comarca de Betanzos. Segundo o Instituto Nacional de Estatística en 2010 tiña quince habitantes (cinco homes e dez mulleres).

As súas creacións teñen aparecido en cidades de todo o mundo, tendo iniciado a súa carreira no ambiente cultural que se creou no metro de Bristol e no que colaboraron tamén artistas e músicos.

Membro da Unión por un Movemento Popular (UMP), o ano 1993 o alcalde de París designouno conselleiro técnico para a mocidade e o deporte e no ano 1995 deixou o posto para converterse en conselleiro técnico desas funcións no Secretariado Xeral da Presidencia da República Francesa. Desde o ano 1997 é académico da Académie des Sports

O Imperio serbio (en serbio latino Srpsko Carstvo, serbio cirílico Српско Царство) foi un efémero Imperio medieval nos Balcáns que xurdiu do Reino de Serbia.

A nai do Presidente Lincoln é asasinada por unha criatura sobrenatural, feito que alimenta o seu desexo por acabar cos vampiros e tódolos seus aliados do confederados do sur.

Cando Xurxo Luís obtivo o ducado de Brünswick-Luneburgo e o título de elector de Hannover en 1698, o novo príncipe Xurxo converteuse no presunto herdeiro do seu pai.

Karthala é un volcán africano considerado activo, cunha altitude de 2.361 metros. Está localizado na illa de Gran Comora, preto de Madagascar, no Océano Índico. Malia que a illa non ten sufrido grandes desfeitas nin destrucións, as frecuentes erupcións orixinaron a creación dunha caldeira de 3x4 quilómetros. Varias erupcións acontecidas no mes de abril de 2005 e en maio de 2006 puxeron fin a un longo período de calma.

Coa dominación política chinesa vén a importación radical do vocabulario e a influencia gramatical chinesa. Posto que o chinés foi, durante un período prolongado, o único idioma da literatura e o goberno, e tamén o idioma principal da clase dirixente en Vietnam, gran parte do léxico vietnamita consiste en hán việt, é dicir, palabras derivadas do chinés. De feito, mentres que a lingua vernácula de Vietnam gradualmente gañou prestixio ao principio do segundo milenio, o vietnamita seguiu escribíndose usando os caracteres chineses (ver chữ nôm) que se adaptaron para escribir en vietnamita, como no Xapón (ver Kanji), Corea, e outros países da esfera cultural chinesa.

Sintagma nominal (SN) é o sintagma ou grupo de palabras cuxo núcleo está constituído por un substantivo ou pronome ou adxectivo substantivado.
Steichen naceu como Éduard Jean Steichen en Bivange, Luxembourg o 27 de marzo de 1879. Os seus pais eran Jean-Pierre e Marie Kemp Steichen. Jean-Pierre Steichen emigrou inicialmente aos Estados Unidos en 1880. Marie Steichen levou a Eduard cando Jean-Pierre se estableceu en Chicago en 1881. A familia, coa adición da súa irmá menor Lilian, trasladouse a Milwaukee en 1889, cando Steichen tiña 10 anos.

A obra está narrada en terceira persoa por un narrador omnisciente. A primeira parte desenvólvese en Santiago de Compostela no día previo á morte do decano e nos dous días seguintes, e a segunda parte xa é durante o xuízo na Coruña, agás o último capítulo que ten lugar na estrada N-550 preto de Carral.

Padawer, A. (2004): "Nuevos esencialismos para la antropología: las bandas y tribus juveniles, o la vigencia del culturalismo" Kairós 14, páxs. 1-14. pdf Consultado o 27/3/2007.

Os Altos Elfos xa non podían vivir nun mundo minguante, porque o seu destino era estar sempre no mundo, así que partiron cara ás terras que teñen o mesmo destino que eles, navegando máis alá dos mares a través do Camiño Recto, e chegaron a Eressëa, nas Terras Imperecedoiras, para non regresar xamais.

Jacinta Marto foi beatificada, xuntamente co seu irmán Francisco, polo Papa Xoán Paulo II a 13 de maio de 2000; é a cristiá máis nova non-mártir en ser beatificada. O seu día festivo é 20 de febreiro; o día 11 de marzo de 2010 celebrouse o Centenario do nacemento de Jacinta Marto, coa audiencia do Papa Bieito XVI. A súa canonização foi realizada polo Papa Francisco o día 13 de maio de 2017, por ocasión das celebracións do Centenario das Aparicións de Fátima.

Paul Humphreys (1997) define as propiedades emerxentes como resultado dunha "fusión" entre entidades primitivas que, ao formar parte dunha unidade superior e deixar de existir como unidades separadas, perden algúns dos seus poderes causais, mentres que as unidades emerxentes adquiren outros novos. A emerxencia non é aquí superveniencia, pois as condicións de base non coexisten co trazo emerxente.

En 1997 a estrela do equipo, Roberto Donadoni, retornou ó AC Milan. Esa mesma tempada o equipo non foi capaz de clasificarse ó playoffs . A partir dese ano o equipo comezou a chamarse MetroStars.

Como poeta, foi antologado en Selección Nacional, última poesía española, de José Luis García Martín (1995) e en Feroces: muestra de las actitudes radicales, marginales y heterodoxas en la última poesía española (1998) de Isla Correyero.

Martínez Pereira, Ana (2008). "La participación de Portugal en la Guerra de Sucesión Española. Una diatriba política en emblemas, símbolos y enigmas" (PDF). Península, revista de Estudios Ibéricos (5).

En 1904 Steichen comezou experimentar coa fotografía en cor. Foi unha das primeiras persoas nos Estados Unidos en usar o proceso Autochrome Lumière. En 1905 Stieglitz e Steichen crearon as Little Galleries of the Photo-Secession, que finalmente sería coñecida como 291 polo seu enderezo. Nela presentáronse unhas das primeiras mostras estadounidenses de Henri Matisse, Auguste Rodin, Paul Cézanne, Pablo Picasso e Constantin Brâncuși.
Fálase de emerxencia fraca ou emerxencia débil cando existen propiedades que son identificadas como emerxentes por un observador externo pero que poden explicarse a partir das propiedades dos constituíntes primarios do sistema. É o caso da cristalización das moléculas de auga: as calidades do cristal non pertencen nin ao hidróxeno nin ao osíxeno, pero poden explicarse e predicirse a partir deles. En moitos casos, os fenómenos de emerxencia débil denomínanse epifenómenos, xa que se consideran unha construción lóxica do observador que non ten consecuencias causais na realidade (por riba das que poden explicarse en relación cos seus compoñentes). O exemplo do tornado (mencionado anteriormente) sería considerado por moitos como un exemplo de emerxencia débil.

Xurxo II foi famoso polos seus múltiples conflitos co seu pai e posteriormente co seu fillo (algo moi común entre os soberanos da casa de Hannover). As súas relacións coa súa muller foron moito mellores, a pesar das numerosas amantes que tivo. Xurxo II exerceu pouco control sobre a política durante o principio do seu reinado, o goberno estaba dirixido polo primeiro (non-oficial) "Primeiro Ministro" Sir Robert Walpole.

Dulac comezou a interesarse no cinema en 1914 a través da súa amiga a actriz Stacia Napierkowska. As dúas mulleres viaxaron xuntas a Italia pouco antes da Segunda Guerra Mundial. Napierkowska ía actuar nun filme e Dulac aprendeu as ideas básicas do medio durante aquela viaxe. A principios da década de 1900 e ata finais da de 1920, Dulac enfrontou á modernidade da capital francesa coa natureza provincial da Francia rural, dicotomía habitual nos seus filmes. Pouco despois da súa volta a Francia decidiu crear unha compañía cinematográfica. Dulac e a escritora Irène Hillel-Erlanger fundou D.H. Films, con apoio financeiro do marido de Dulac, do que se divorciou en 1920.. A compañía produciu varios filmes entre 1915 e 1920, todos dirixidos por ela e escritos por Hillel-Erlanger. Entre eles estaban o seu primeiro filme Les soeurs ennemies (1915/16), Vénus Victrix, ou Dans l'ouragan de la vie (1917) e Géo, le mystérieux (La vraie richesse, 1916).

Bautizado co nome de Karakallos, era sobriño do patriarca de Xerusalén Sofronio IV. Foi enviado polo patriarca de Constantinopla Timoteu II entre 1619 e 1620 a Moscova, onde consagrou o 14 de xuño de 1619 a Feodor Nikitich Romanov como patriarca de Moscova. Entre 1620 e 1621 estivo en Kiev, onde coa consagración de Yov Boretskyi restaurou a metrópole ortodoxa de Kiev, desaparecida dende a unión da sé anterior á Igrexa Católica na Unión de Brest.

En 1986 gravaron o seu primeiro álbum, pola discográfica independente C/Z Records. Nesa época a formación da banda era Buzz Osborne na guitarra e voces, Matt Lukin no baixo e Dale Crover na batería. O disco, chamado Ten Songs, foi gravado en directo en dúas canles, cunha produción extremadamente precaria e a un custo baixísimo.
O crocodilo de auga salgada está extinguido en gran parte da súa antiga área nas Filipinas e actualmente só quedan poboacións nunhas poucs localidades diseminadas. Na illa de Mindanao a especie está presente no pantano Ligawasan e vías acuáticas adxacentes no suroeste da illa e tamén no Santuario de Vida Silvestre do pantano de Agusan na pare oriental da illa, onde en setembro de 2011 se capturou un crocodilo de auga salgada de 6,17 m, o máis grande medido, despois de que matara dúas persoas. Esta especie tamén se encontra en mangleirais da illa de Languyan da provincia de Tawi-Tawi ao sueste de Mindanao e nos mangleirais do concello de Del Carmen na illa Siargao de Mindanao. Na illa de Luzón a especie vive en tres áreas do noroeste: o río Blos do barangay (~distrito) Reina Mercedes, os mangleirais de Divilacan do barangay Dimasalansan e o estuario do río Palanan do barangay Culasi. Na illa de Palawán a especie subsiste só na parte sur e en anos recentes houbo ataques a humanos na área do río Tuba preto de Bataraza na costa sueste e en preto de Rizal na costa sueste. A especie tamén está presente nas illas do estreito de Balabac entre a illa de Palawán e o estado de Sabah na parte malaia de Borneo. O status da especie no lago Naujan da illa de Mindoro non está claro; detectáronse brillos de ollo de crocodio na auga que se cree que son individuos desta especie, pero non se sabe se queda unha poboación viable.

Pese á súa predilección polas novelas tecnocientíficas, Crichton carece de formación científica fóra da medicina, e o argumento dalgúns dos seus libros (como a posibilidade de recuperar o xenoma completo dun dinosauro en Jurassic Park ou a ausencia de relación entre o quecemento global e a actividade humana en "Estado de Medo") baséase en supostos científicos desenvolvidos por amigos próximos. Exemplo diso son as teorías matemáticas de Jurassic Park expostas por Alan Grant (paleontólogo no libro). A pesar da credibilidade dos seus argumentos, Michael Crichton especifica nos seus libros que se trata de novelas de ficción, polo que non hai que tomalas ó pé da letra.

O macizo de Pena Trevinca forma parte das serras orientais de Galiza e está situado na confluencia da provincia de Ourense coas provincias de Zamora e León. Son 5 as serras que se consideran parte deste macizo: serra do Eixo, serra da Mina, serra Cabreira (case por completo dentro da provincia de Zamora), serra Calva e por último a serra Segundeira.

12 e 13 de maio de 2017 - O Papa Francisco visita como peregrino o Santuario de Fátima, na conmemoración do centenario das Aparicións. O día 13 preside a celebración eucarística e canoniza a Jacinta xuntamente co seu irmán Francisco. Os dous irmáns son os máis mozos santos non-mártires na historia da Igrexa Católica.

Moitos autores consideran que a emerxencia epistemolóxica é un tipo de emerxencia débil, xa que depende das capacidades preditivas do observador. Con todo, o problema radica na imposibilidade de pronunciarse sobre a realidade se non é presupondo un aparello teórico e a dificultade de distinguir, en última instancia, entre que propiedades son epistemolóxicas e cales ontolóxicas.
Antes de casar con Luís XII (1462-1515), novo rei de Francia, conseguiu a redacción dun contrato que redefinía as relacións entre a Bretaña e Francia: mentres vivise seguiría a ser duquesa da Bretaña, e cando morrese o seu sucesor sería o seu segundo fillo varón.

Os ingleses comezaron comerciar en Hafnarfjörður no século XV, os comerciantes alemáns seguiron aos ingleses e remataron por desprazalos. Desde aquela os comerciantes Hanseáticos prevaleceron na cidade ata 1602, coa súa base en Hvaleyri. Nesa data a monarquía dinamarquesa estableceu un monopolio dinamarqués no comercio en Islandia que duraría ata fins do século XVIII. Durante ese período, Hafnarfjörður foi o centro de comercio máis importante do país.

Aínda que a maioría dos crocodilos son animais sociais que comparten sitios para tomar o sol e para alimentarse, os crocodilos de auga salgada son máis territoriais e menos tolerantes cos da súa propia especie; os machos adultos comparten o territorio coas femias, pero escorrentan os machos rivais. Aparéanse na estación húmida, e poñen os ovos nun niño que consiste nunha morea de vexetación e lama. A femia vixía o niño e as crías ante o perigo dos depredadores.

Enon son unha banda de Indie Rock de Nova York, liderados pola John Schmersal (guitarra). Outros membros son Toko Yasuda e Matt Schultz (batería). A súa música é unha mestura de estilos retro con guitarras punk/rock fortes, sons sintéticos, erráticos e estridentes, ós que se une unha voz melancólica. A banda formouse no ano 1999. Todo se iniciou a partir dun dúo folk entre John Schmersal e Toko Yasuda. A banda e unha das máis influentes dentro da escena do indie pop.

Os integrantes dunha subcultura son pequenos "grupos" cunha cultura non totalmente desenvolvida, grupos que cultivan e preservan as mesmas ideas relacionadas coa estética, a relixión, as ideas políticas, a identidade sexual, ou por unha combinación destes factores. As subculturas poden formarse a partir da idade, a etnia ou o xénero dos seus membros, e defínense moitas veces pola súa oposición aos valores da cultura dominante, á que pertencen.

Veciño de Ribas de Sil. Logo da sublevación do 18 de xullo de 1936 foi detido e internado no cárcere de Monforte o 20 de xaneiro de 1937. Xulgado en Lugo por rebelión militar, foi condenado a pena de morte. Foi executado nas tapias do cuartel da Garda Civil de Lugo o 12 de maio de 1937 con Balbino Cerdeiras Rey, José Vázquez Liz e Manuel Vázquez Olmo.

Socio e conselleiro delegado das empresas ADELTE (enxeñaría para aeroportos) e EFS (grupo de empresas de mantemento de terminais e equipos electromecánicos), formou parte da directiva do FC Barcelona durante a presidencia de Joan Laporta como responsable da sección de baloncesto xunto con Sandro Rosell, con quen renunciaría por discrepancias co entón presidente.
Sábese que o crocodilo de auga salgada estivo historicamente moi espallado por todoo sueste asiático, pero agora está extinto en gran parte da súa antiga área. Non hai informes desta especie na natureza desde hai décadas na maior parte de Indochina e está extinguida en Tailandia, Laos, Vietnam, e posiblemente en Cambodja. O status da especie é crítico na maior parte de Myanmar, pero hai unha poboación estable con moitos adultos grandes no delta do Irawady. Probablemente, o únio país de Indochina que aínda alberga poboacións silvestres desta especie é Myanmar. Aínda que eran outrora moi comúns no delta do Mekong (de onde desapareceron na década de 1980) e outros sistemas fluviais, o futuro da especie en Indochina é bastante gris. Porén, globalmente non se teme pola extinción da especie debido ás súas grandes poboacións en Nova Guinea e norte de Ausralia.

A expresión foi derivada do argumento lóxico denominado reductio ad absurdum. A variante de argumentum presta a súa forma do nome de varias falacias clásicas, como o argumentum ad hominem.

Astérix et Obélix : Mission Cléopâtre é un filme francés dirixido por Alain Chabat que foi estreado no 2002. Está baseado no libro da serie Astérix e Cleopatra de René Goscinny e Albert Uderzo e é a secuela do filme de 1999 Astérix et Obélix contre César. Foi o máis caro filme de tódolos tempos.

No ano 2002 construíu en Lalín un conxunto escultórico na carballeira da Crespa que no ano 2008 foi trasladado á carballeira do Rodo, próxima ó casco urbano.

A maioría de especies son caducas, agás unhas cantas (como Lilium candidum, Lilium catesbaei) que manteñen unha roseta de follas basais durante o período de inactividade invernal.

Levoso é un lugar da parroquia de Quintillán, no concello de Forcarei, na provincia de Pontevedra. No ano 2008 tiña 16 habitantes, 10 deles eran homes e 6 eran mulleres; isto supón en relación ao ano 2006 un descenso no número de efectivos.

Remitíndonos a fontes indirectas e textos alternativos pódese establecer que se perderon as biografías referentes a Hércules, Escipión o Africano, Epaminondas, Augusto, Claudio, Metelo ou Nerón.

As áreas do cerebro afectadas pola hemorraxia son danadas e, se se acumula un volume suficiente de sangue no espazo extravascular, pódese provocar unha hipertensión intracranial; a contía da hemorraxia determina a gravidade deste accidente vasculocerebral agudo.

A Canda é un lugar da parroquia da Vilavella no concello da Mezquita, na provincia de Ourense. Segundo o IGE en 2016 tiña 18 habitantes (dez homes e oito mulleres), tres menos ca en 2011.

O resto do grupo, pola súa parte, seguía unido e preparaba o seu terceiro álbum, Forever, que tería un comportamento aceptable en todo o mundo, superando os 4 millóns de copias. Os dúos sinxelos extraídos deste álbum (Holler e Let love lead the way) foron nº 1 no Reino Unido e outros países como Brasil. Non obstante, as rapazas picantes decidiron cancelar a xira mundial que tiñan preparada. No 2000 disólvese o grupo, e cada unha delas continúa a súa carreira como solista.
Vincent Thomas Lombardi, nado o 11 de xuño de 1913 en Brooklyn, Nova York, e falecido o 3 de setembro de 1970 en Washington, D.C., foi un adestrador de fútbol americano estadounidense de ascendencia italiana. Lombardi foi adestrador xefe dos Green Bay Packers da National Football League (NFL) entre 1959 e 1967 e dos Washington Redskins por unha temporada (1969). Antes, comezara a súa carreira como técnico no posto de coordinador ofensivo dos New York Giants. Ademais, foi director xeral dos Packers en 1968. Gañou con esa franquía as dúas primeiras Super Bowls da historia. O seu rexistro en tempada regular é 96-34-6, mentres que en playoff é un destacábel 9-1. Isto fai un total de 105 vitorias, 35 derrotas e 6 empates.

Khepri creábase a si mesmo cada mañá, renacendo como novo Sol, por iso foi vinculado con Atum, deus Sol autocreado. Como símbolo da vida eterna, o Sol da mañá, era unha manifestación do deus Ra. Segundo os textos das Pirámides a Terra era un salivazo de Khepri. Simboliza o principio das transformacións que experimentan os seres vivos, desde que nacen ata que falecen, ata do seu renacemento se superaban as probas no máis alá.

Na terminoloxía epidemiolóxica os vectores son organismos que pasan as infeccións dun hóspede a outro. Os vectores biolóxicos máis comúns son os artrópodos. Moitos parasitos están adaptados a un vector particular como parte do seu ciclo vital.

Kaliningrado foi fundada no 1255 polos Cabaleiros teutónicos baixo o nome de Königsberg (a montaña do rei), foi a capital da Prusia ata a unificación de Alemaña, da que pasou a formar parte. Tras a Primeira Guerra Mundial, o territorio prusiano, xunto con Köningsberg, quedou illado do resto de Alemaña polo corredor polaco de Danzig.

Gañou o campionato AAA Stock Car en 1951 (máis tarde USAC Stock Car). O campionato deulle unha oportunidade para facer unha proba de novato nas 500 Millas de Indianápolis de 1951. Pasou a proba e clasificouse para a carreira. Terminou 34 voltas antes do final debido a que o seu coche sufriu unha rotura nun tubo de aceite. Fixo 130 voltas nas 500 Millas de Indianápolis de 1952 antes de que fallara a presión de aceite. As 500 Millas de Indianápolis de 1953 terminaron logo de 170 voltas, e a súa participación nas 500 Millas de Indianápolis de 1954 terminou despois de que o seu coche detívose na recta oposta. Completou todas as voltas, por primeira vez en 1956, terminando oitavo.

Sauron sofre a primeira das súas grandes derrotas na Primeira Idade cando Lúthien chega a rescatar a Beren, preso nos calabozos da Torre de Sauron; ela lanza un canto de encantamento e está acompañada por Huan, o can de Valinor; ambos enfróntanse a Sauron, que é inmobilizado polos poderes da filla de Melian, e é atacado por Huan. Sauron foxe da Torre á Fraga de Taur-Nu-Fuin, onde se lle menciona por última vez dentro da historia dos Silmarils.
Malia o seu relativo letargo, os crocodilos de auga doce son depredadores áxiles e mostran unha sorprendente axilidade e velocidade cando é necesario, xeralmente durante os ataques ás presas. Poden realizar sprints explosivos cando lanzan un ataque desde a auga. Poden tamén nadar a un ritmo de 24 a 29 km/h en curtas explosións de velocidade, arredor de tres veces máis rápido que o nadador humano máis rápido, pero cando patrullan, xeralmente van a 3,2 a 4,8 km/h. Porén, as historias de crocodilos que eran máis rápidos que un cabalo de carreiras en curtas distancias por terra son lendas urbanas. Ao contrario, na beira da auga, onde poden combinar a propulsión coas patas e a cola, a súa velocidade pode ser explosiva.

O Longa Marcha 3 é un lanzador orbital chino de tres etapas deseñado para poñer satélites de ata 4800 kg en órbita baixa terrestre e de ata 1400 kg en órbita de transferencia xeoestacionaria. A primeira e segunda etapas están baseadas no foguete Longa Marcha 2C, alimentado por tetróxido de nitróxeno e UDMH, e a maior parte da súa tecnoloxía. A terceira etapa usa un motor crioxénico alimentado por oxíxeno líquido e hidróxeno líquido que supuxo un gran adianto técnico para China en canto a motores foguete.

Mohéli (tamén coñecido como Mwali), é unha das tres illas que conforman a nación das Comores, posúe unha superficie 290 km². A súa poboación en 1991, era ao redor de 24.000 habitantes. A súa capital é Fomboni. O seu grupo étnico como no resto das illas de Comoras e en Mayotte, é a etnia comorana, unha síntese das culturas bantú, árabe, malaia e malgache, e a súa relixión é o islam sunnita.

O Celtic Park é un estadio de fútbol da cidade escocesa de Glasgow. Foi inaugurado en 1892 e serve de localía ao Celtic FC. Tamén é coñecido coma Parkhead por estar chantado nesa avenida e como The Paradise ou simplemente Paradise grazas ós bos momentos que alí puideron pasar moitos seareiros. O estadio ten unha capacidade de 60.355 prazas todas elas de sentar sendo o estadio con meirande capacidade da Escocia e o segundo do Reino Unido en canto a clubs se refire.

Darris Love, nado nos Ánxeles o 26 de abril de 1980, é un actor estadounidense. É coñecido por interpretar a Raymond 'Ray' Alvarado na serie de Nickelodeon The Secret World of Alex Mack. Dende o remate da serie en 1998, fixo aparicións en episodios de series como Angel, ER, CSI: Crime Scene Investigation, Without a Trace e Undressed. Tamén aparece nos vídeos musicais "It's Not Fair" do cantante Glenn Lewis, "All For You" de Janet Jackson e "How to Love" de Lil Wayne (2011)

Desde que é corrompido, Sauron convértese no máis temido dos servidores de Morgoth, e dise que é posible que Sauron fora dos máis poderosos entre os Maiar. Sábese porén polos escritos do autor que Sauron temía profundamente a Melian a Maia, esposa de Thingol, e nunca se atreveu a desafiala.

Algúns lapis se fabrican con este perfil, en lugar dos tradicionais de sección redonda ou hexagonal. Polo xeral anúncianse como máis cómodos e cun agarre axeitado, ademais de ser menos probable que roden fóra das mesas.
Ana (Schloss Herrenhausen, Hannover; 2 de novembro de 1709 - A Haia, 12 de xaneiro de 1759), nomeada princesa real o 30 de agosto de 1727; casada con Guillerme IV, príncipe de Orange-Nassau e Estatúder dos Países Baixos.

O triángulo de Reuleaux pode xeneralizarse a outros polígonos regulares cun número impar de lados, como pode ser o caso das moedas británicas de 20 peniques (baseadas nun heptágono).

The Vaselines é unha banda de rock alternativo procedente de Glasgow. Formouse na cidade de Edimburgo no ano 1986 orixinalmente como un dúo composto polos compositores Eugene Kelly e Frances McKee, pero posteriormente entraron no grupo James Seenan e Charlie Kelly, irmán de Eugene, no baixo e na batería respectivamente. McKee fora antigamente membro dun grupo chamado The Pretty Flowers con Duglas T. Stewart, Norman Blake, Janice McBride e Sean Dickson. Eugene Kelly tocara en The Famous Monsters. A banda fíxose famoso grazas a Nirvana, que versionou tres dos seus temas, "Son of a Gun", "Molly's Lips" e "Jesus Doesn't Want Me for a Sunbeam".

A edición 2011-2012 da Liga Galega de Rugby foi por 4º ano seguido a 4ª e última división do rugby en Galicia, por detrás das 3 competicións nacionais organizadas pola FER (División de Honra, División de Honra B e Primeira Nacional), e o único campionato ligueiro organizado pola FGR dende que en 2008 desapareceu a 2ª división autonómica.

Rowlands JC, McEwan IJ, Gustafsson JA (1996). "Trans-activation by the human aryl hydrocarbon receptor and aryl hydrocarbon receptor nuclear translocator proteins: direct interactions with basal transcription factors.". Mol. Pharmacol. 50 (3): 538–48. PMID 8794892.

O concepto de emerxencia pode definirse en función de criterios ontolóxicos (relativos á estrutura da realidade mesma) ou epistemolóxicos (relativos á capacidade do ser humano de coñecer esa realidade).

Denomínanse tigres asiáticos, catro tigres asiáticos ou dragóns asiáticos ás economías altamente desenvolvidas de Hong Kong, Singapur, Taiwán e Corea do Sur que partindo dunha economía tradicional mantiveron elevadas taxas de crecemento económico e unha rápida industrialización entra a década de 1960 e a de 1990 e na actualidade son territorios desenvolvidos economicamente.

A identidade de cada unha destas tribos variará segundo a súa ideoloxía e segundo a persoa mesma; por exemplo, mentres que os skinheads son de tendencias violentas, os hippies non rivalizan contra ningún grupo, pois son pacifistas e non hai ningún grupo que lles sexa integramente oposto.

O aspartamo ou aspartame, descuberto en 1965 por J.P. Schlatter, é o nome dun edulcorante artificial, que non pertence ó grupo dos carbohidratos. Quimicamente é o Aspartil-fenilalanina-1-metil éster; un ester metílico do dipéptido formado a partir dos aminoácidos ácido aspártico e fenilalanina. Denominado na industria alimentaria coas siglas E-951.

A comezos do 2011 a banda tivo a mala sorte de estar de xira en Christchurch, Nova Zelandia durante o terremoto que afectou á cidade no mes de febreiro, e posteriormente en Tokyo no terremoto e tsunami de Sendai que afectaron a Xapón en marzo.